
న్యూఢిల్లీ : రక్షణ మంత్రిణి నిర్మల సీతారామన్ భారత సైన్యానికి స్వీట్లు, చైనా సైన్యానికి నవ్వులు పంచారు. భారతదేశం-చైనా సరిహద్దుల్లోని నాథు లా పాస్లో ఆమె శనివారం పర్యటించారు. భారత సైన్యం, ఇండో టిబెటన్ పోలీస్ ఫోర్స్ సిబ్బందితో ఆమె మాట్లాడారు. ఈ సమయంలో సరిహద్దుల ఆవలి నుంచి చైనా సైనికులు ఆమెను చూస్తూ, కెమెరాతో ఫొటో తీస్తున్నారు. ఆ విషయాన్ని ఆమె గమనించి, వారివైపు చూస్తూ, నవ్వుతూ, చేయి ఊపుతూ పలుకరించారు. ఆమెతోపాటు ఉన్న అధికారులు, సైనికులు కూడా చిరునవ్వులు చిందించారు. దీనికి సంబంధించిన ఫొటోను ఆమె ట్వీట్ చేశారు. ఆ ఫొటోలో చైనా సైన్యం కనిపించలేదు. భారత సైన్యం నుంచి గౌరవ వందనం స్వీకరించిన అనంతరం ఆమె వారికి స్వీట్లు బహూకరించారు.

newdhilly : rakshana mantrini nirmala seetaraman bhaarata sainyaaniki sweetlu, chaina sainyaaniki navvulu panchaaru. bharatadesam-chaina sarihaddulloni naathu laa paslo aame sanivaaram paryatinchaaru. bhaarata sainyam, indo tibeton polies fores sibbandito aame matladaru. ee samayamlo sarihaddula aavali nunchi chaina sainikulu aamenu chustuu, kemeratho foto teestunnaaru. aa vishayaanni aame gamaninchi, vaarivaipu chustuu, navvutuu, cheyi ooputuu palukarinchaaru. aamethopaatu unna adhikaarulu, sainikulu kuudaa chirunavvulu chindinchaaru. deeniki sambandhinchina photonu aame tweet chesaru. aa photolo chaina sainyam kanipinchaledu. bhaarata sainyam nunchi gaurava vandanam sweekarinchina anantaram aame vaariki sweetlu bahuukarinchaaru.